**Årsmøteprotokoll**

**IL VARDEN MERÅKER**

**Tirsdag 24. Februar 2015 kl 19.00.**

**På Meråker Videregående Skole**

Tilstede: Kjell Steinar Grytbakk, Ken Svendsen, Heidi Cicilie Østerås, Helene Skår, Wenche Westum, Sissel Marie Dahlberg, Unni Hovdal Iversen, Torbjørn Berg Strømstad, Helga Marie Grytbakk, Morten Eidem, Per Erik Kristensen, Ingunn Tronsmo Skallan, Ann Kristin Johannessen, Olav Johannessen, Øyvind Slungård, Frode Sonflå, Hanne Haugan, Nina Løvli Kristensen, Jørgen Alte, Tom Erik Henden, Trond Vegard Hallem, Nedad S. Mutic, Per-Øyvind Torvik, Elisabeth Aavik, Anne Marken, Mary Ann Myhre, Jostein Myhre, Elisabeth Knotten, Per Olav Stormo, Jan Arve Almåsbakk, Anne-Karin Langsåvold, Hallgeir Martin Lundemo, Knut-Tore Aspås, Kjetil Aarbakke, Einar Olav Ringen, Hege A Lundquist, Bjørg Steinmo Torvik, John Helge Lillevold.

**Sak 1: Godkjenning av stemmeberettigede.**

Innstilling til vedtak: Alle fremmøtte som har medlemskapet i orden har stemmerett. Æresmedlemmer som tidligere har vært fullverdige medlemmer gis stemmerett på årsmøtet. Medlemmer som ikke har betalt kontingent de to siste årene , men har betalt ved inngangen gis stemmerett.

**Vedtak**: Innstillingen vedtas enstemmig. Det er 38 stemmeberettigede ved starten på årsmøtet.

**Sak 2: Valg av dirigent, sekretær og to til å underskrive protokollen.**

Innstilling til vedtak:

Dirigent: Kjell Steinar Grytbakk,

Sekretær: Helene Skår

Underskrift protokoll: Einar Ringen og Ingunn Tronsmo Skallan

**Vedtak**:

Som dirigent ble Kjell Steinar Grytbakk enstemmig valgt.

Som sekretær ble Helene Skår enstemmig valgt.

Til å skrive under protokollen ble Einar Ringen og Ingunn Tronsmo Skallan enstemmig valgt.

**Sak 3: Godkjenning av innkalling, sakliste og forretningsorden.**

Innstilling: Innkalling og sakliste blir godkjent.

Følgende hadde ordet i saken: Kjetil Aarbakke som stilte spørsmål ved om ikke ny saksliste med nye saker burde vært lagt ut på nytt. Han sier han savner også saksliste til årsmøte på idrettslagets sin hjemmeside.

Leder Kjell Steinar Grytbakk innleder ved å gi ordet til leder av fotball Wenche Westum.

Wenche Westum informerer om at det nye styret for I IL Varden Meråker sin fotballgruppa trekker seg. Styret består av: Wenche Westum, Ivar Mansæterbak, Morten Pynten og Hege A Lundquist.

Materilaforvalter Åge Kennet Lundquist har også sagt fra seg sitt verv.

Leder ber derfor valgkomiteen finne medlemmer til nytt styre i fotball og mener det skal gjøres i årsmøtet.

Innstilling til tellekorps: Sissel Dahlberg og Unni H Iversen.

**Vedtak**: Innkalling, saksliste og forretningsorden godkjennes med tilføyelser av at styret for fotballavdelingen skal velges i årsmøte.

Tellekorps: Sissel Dahlberg og Unni H Iversen, enstemmig vedtatt.

**Sak 4: Behandle årsmeldinger fra hovedlaget og gruppene.**

**4.1** **Hovedlaget** sin årsmelding ble gjennomgått av leder Kjell Steinar Grytbakk.

Ingen merknad til årsmelding.

**Vedtak**: Årsmelding 2014 fra hovedlaget godkjent, enstemmig vedtatt.

**4.2** **Fotballgruppa** sin årsmelding ble gjennomgått av Kjell Steinar Grytbakk grunnet fravær av representanter fra fotballgruppa.

Ingen merknad til årsmelding.

**Vedtak**: Årsmelding 2014 fra fotballgruppa godkjent, enstemmig vedtatt.

**4.3 Handballgruppa** sin årsmelding ble gjennomgått av Sissel Dahlberg.

Ingen merknad til årsmelding.

**Vedtak**: Årsmeldinga 2014/15 fra handballgruppa godkjent, enstemmig vedtatt.

**4.4 Skiavdelingen** sin årsmelding 2014/2015 ble gjennomgått av Unni H Iversen.

Ingen merknad til årsmelding.

**Vedtak**: Årsmeldinga 2014/15 fra skiavdelingen godkjent, enstemmig vedtatt.

**Sak 5: Behandle regnskap fra Hovedlaget og gruppene.**

**5.1 Hovedlaget**: Regnskapet ble fremlagt av Heidi Østerås. Hovedlaget har en stabil økonomi. Heidi viser til brev fra Meråker Regnskapskontor. Mer momskompensasjon i 2014 som ble fordelt til lagene. Salg av kaffe som ga bra resultat. Underskuddet skyldes for stor del høy strømregning brukt til snøproduksjon i Grova.

Følgende hadde ordet i saken: Torbjørn Berg Strømstad som informerte om at NTE hadde tatt for høy pris og at en var i forhandlinger om dette.

Ellers ingen merknad.

**Vedtak**: Årsregnskap 2014 for hovedlaget enstemmig godkjent.

**5.2 Fotballgruppa**:

Ingen av styremedlemmene i fotball er tilstede. Knut- Tore Aspås som har hatt ansvar for regnskapsføringen ved Meråker regnskapskontor kan informere om at det har vært en omfattende og vanskelig jobb med å få inn og dokumentasjon/bilag for å få orden i regnskapet i løpet av året. Han kan også stadfeste at det har vært brukt mer midler enn det har vært inntekt for.

**Vedtak**: Årsregnskapet 2014 for fotballgruppa er enstemmig godkjent.

**5.3 Handballavdelingen:**

Nina Løvli Kristensen gjør kort rede for regnskapet og berømmer foreldre og spillere for stor innsats og dugnad for å ha en solid økonomi.

**Vedtak**: Årsregnskapet 2014 for handballavdelingen er enstemmig godkjent.

**5.4 Skiavdelingen:**

Frode Estil hadde en kort redegjørelse av regnskapet for ski. Det er et stort overskudd i 2014 mot underskudd i 2013 og 2012. Informerer om at eliteløperne får 100.000,- til fordeling til frivillig aktivitet. Alle løperne har valgt å gi laget hele stipendet Skiavdelingen har bra inntekt på Storlirennet.

**Vedtak**: Årsregnskapet 2014 for skiavdelingen er enstemmig godkjent.

**ÅPEN POST:**

Guri Knotten presenterer VM-prosjektet på ski 2021 Trondheim. Denne søknaden må være inne i juni 2016. Hun informerer om omfanget på hva et slikt arrangement og hvilke effekter det har på flere arenaer. Mellom anna så viser hun til SINTEF i Trondheim, som nå forsker og tester ut ny teknologi i forhold til snøproduksjon. Prosjektet skal ha stort fokus på miljø- barn- ungdom-snøteknologi- kompetanseutvikling. Det satses derfor på en internasjonal trenerseminaruke i Trondheim.

På spørsmålet om hvilke arrangement kan VM-Ski i Trondheim ha i Grova, sier Guri Knotten at Grova er noen av de beste arena i Norge, så Grova vil absolutt være viktig for VM –Ski. Hun sier videre at folkehelse er viktig å ha fokus på i prosjektet og trekker frem at Meråker skole er pilotkommune for fysisk aktivitet i 1 time hver dag. Guri sier at hun håper at IL Varden Meråker vil være med i utviklingen av VM- Ski prosjektet og vil gjerne ha innspill fra laget. Eierforholdet i prosjektet er en deling i dag mellom Trondheim kommune, Skiforbundet frem til 2016 da tildelingen finner sted. Nord- og Sør Trøndelag har også gått inn med midler til gjennomføring av prosjektet. Det som er spørsmålet og som skal jobbes med fremover er hva kommuner som Meråker, Stjørdal, Steinkjer med flere aktuelle kommuner kan gjøre sammen for å få et slikt arrangement.

Følgende hadde ordet: Øyvind Slungård, Kjell Steinar Grytbakk og Guri Knotten.

**Sak 6: Behandle forslag og saker:**

**6.1. Søknad om NM på ski del 1/langrenn 2018**

Kjell Steinar Grytbakk innleder med sitt forslag om søknad om NM ski i 2018 med følgende: I 2007 arrangerte Varden NM på ski i Grova. Det ble et meget vellykket arrangement som også ga gode inntekter til idrettslaget. Det å arrangere et NM er krevende, mye arbeid må gjøres i forkant og i NM-dagene må man ha mange frivillige i forskjellige funksjoner. Vi har godt kvalifisert mannskap til å utføre jobbene. Et slikt arrangement har stor verdi både for idrettslaget og Meråker kommune. NM i langrenn er et av de flotteste idrettsarrangement vi har. Ski NM har den fine miksen av bredde og elite, frivillighet og profesjonalitet. Hele landet er representert i et slikt arrangement. Med omtale og reklame setter det Meråker på kartet samt at vi får opprustet anleggene.

Det ble fra medlemmene presisert at det er viktig at prosessen er forankret i skiavdelingen selv og en stiller spørsmål om en slik avgjørelse skal avgjøres på årsmøte uten at det er drøftet og tatt opp i gruppa. En annen utfordring er at Meråker kommune kanskje må være med i prosessen da frivillige hjelpepersoner kanskje må ha fri med lønn. Det er et stort løft for en kommune og det er mange som må ha fri. Fristen for søknad til 2018 er i oktober i 2015. Det påpekes at Grova som arena for skiløp er allerede innmeldt som reservearena til skiforbundet. Det er hovedlaget som skal fatte vedtak og søke om større arrangement som NM, da dette gjerne følger til dugnadinnsats utover en avdeling og har et større økonomisk ansvar, men det blir skiavdelingen som står for organiseringen og driften.

Følgende hadde ord i saken: Per-Øyvind Torvik, Øyvind Slungård, Jostein Myhre, Anne Marken, Torbjørn Strømstad Berg, Unni Iversen, Guri K Hetland.

**Vedtak:** Il Varden Meråker sitt årsmøte 2015 ber skigruppa utrede muligheten for NM- Ski i 2018 eller i nær fremtid.

**6.2. Opprusting av ski- og skiskytteranleggene.**Kjell Steinar Grytbakk innleder med å gi en redegjørelse for sitt forslag for årsmøte med følgende: I Meråker har vi to skianlegg, Grova Skistadion og skianleggene ved Meråker videregående skole. Meråker kommune har vært med og finansiert begge anleggene. Makter vi å kvaltetssikre og modernisere begge disse anleggene? Hvilke utfordringer står vi overfor? I sak 6.1. vurderte vi om Idrettslaget skal påta seg et nytt NM på ski del 1. Er det mulig å ta på seg enda større arrangement? Hva med JR VM/ U 23 VM i forbindelse med VM i Trondheim? Hva med NM i skiskyting? Canada fikk en ny variant av Tour de ski. Kan det tenkes at dette arrangementet flyttes mellom flere land? Blir det i Skandinavia vil trolig aksen bli Østersund – Meråker – Trondheim. Dette vil kreve opprusting og fornying av anleggene. Hva kreves for sertifisering av internasjonale anlegg? Hvilket av de to anleggene skal det satses på? Hvilke fordeler og ulemper har disse anleggene viss vi ser fem til ti år frem i tid? Logistikk blir viktig; Transport og parkering. Rom for tele-/data-kommunikasjon til medier som TV, radio og presse. Garderober og dusjer. Konferanserom og kantine. Nærhet til sentrum, osv., osv. Arenaanleggene må til enhver tid holdes opp på et topp nivå. Nye krav stilles og justeringer må gjøres. Kompetanse og kunnskap er viktig. Snøteknologi blir viktigere og viktigere i en tid med varmere klima, derfor ønskes et samarbeid med forskningsmiljøer som SINTEF og NTNU. Det handler om å produsere snø på en ny måte. Fremtida for skiidretten ligger i en kombinasjon av kunstsnø og snølagring. Meråker må fortsatt jobbe for å ha en nasjonal posisjon for skiidretten.

Forslag til vedtak: En utredningsgruppe bestående av representanter fra Hovedlaget, skigruppa, skiskyttergruppa, Meråker kommune og Meråker videregående skole legger frem planløsninger og kostnadsoverslag for opprustning av skianlegg i Meråker.

Det ble informert om et møte i Grova med representanter fra hovedlaget, skiavdelingen, Meråker skiskytterklubb og idrettsrådet. Dette møtet ble avholdt i november 2014 og da ble det satt sammen et utvalg som skulle jobbe videre med å kartlegge behov for endringer i Grova for fremtidige arrangement og for å få en sertifisert godkjenning til bruk for skiskytterrenn. Guri Knotten presiserte at det skal lite til for å tilfredsstille internasjonale krav i Grova. Torbjørn stiller spørsmål til nødvendigheten for å opprette enda et nytt utvalg da det allerede er satt ned et. Øyvind Slungård priser Kjell Steinar sitt initiativ for videre utvikling. Mener at utviklingen med arrangement nede i bygda, sammenlignet med Røros, må tas opp på et senere tidspunkt. Det blir stilt spørsmål om dette er en årsmøtesak og årsmøtet blir orientert om at omhandler det økonomi eller søknad er det årsmøtesak.

Følgende hadde ordet i saken: Ken Svendsen, Guri Knotten, Øyvind Slungård, Torbjørn Berg Strømstad, Helene Skår, Sissel Dahlberg.

**Vedtak:** Utvalgetbestår med tillegg av leder i hovedlaget. Utredningen av prosjektet i Grova skal informeres tilbake til hovedstyret.

**6.3. Renovering av klubbhuset med tilbygg på Vardetun.**

Klubbhuset på Vardetun ble innviet i 1934. Det prektige bygget på over 80 år var storstua i Meråker i mange år og har ikke hatt nevneverdig vedlikehold i løpet av disse åra. Det må nå tas en avgjørelse om vi skal ta vare på bygget. El-anlegget vil ikke bli godkjent ved en kontroll. Kjøkkenet holder ikke de krav som stilles. Samtidig med en opprustning av bygget, ønskes et tilbygg/kafeteria med utsalgsplass som flyttes fra badstua. Kjøkkenet moderniseres. Lagerbygget er falleferdig og det må settes opp en ny garasje. Dette er kostnadsberegnet til 500.000,- kroner. Egenandelen er beregnet til 20.000,- kroner. El-anlegget vil komme i tillegg. IL Varden Meråker har et lån fra kommunen på 400.000,- kroner til løpebanen. Når spillemidlene for dette anlegget blir utbetalt, ønskes lånet forlenget inntil spillemidlene for klubbhuset utbetales.

En blir gjort oppmerksom på at om lånet skal videreføres må det politisk forankres om det ikke blir innfridd med spillemidler. Noen peker på at det er et skrikende behov for oppgradering og i tillegg behov et lagerbygg for oppbevaringsplass for kostbart utstyr.

Følgende hadde ordet i saken: Torbjørn Berg Strømstad,

**Vedtak**: En prosjektgruppe får i oppdrag å utarbeide planer for renovering av klubbhuset samt et tilbygg ved kjøkkenet. Det utarbeides tegninger med kostnadsoverslag og finansieringsplan som forelegges hovedlaget. Hovedlaget oppnevner prosjektgruppe.

**Sak 7: Fastsette medlemskontingenten.**

Innstilling til vedtak for medlemskontingenten for 2015:

Barn t.o.m. 16 år: 100,- kroner.  
Voksne: 200,- kroner.   
Familie: 300,- kroner.

Det ble gitt informasjon fra sekretær og medlemsregisteransvarlig om innføringen av klubbadmin, og derav ønske om å kreve inn medlemskontigenten i starten av året og ikke på høsten. For å få til det er forslaget at en vedtar medlemskontigenten for neste år.

Følgende hadde ordet i denne saken: Helene Skår, Anne Marken, Jostein Myhre. Kjell Steinar Grytbakk.

**Vedtak**: Medlemskontingenten vedtas for 2016:

Barn t.o.m. 16 år: 100,- kroner.  
Voksne: 200,- kroner.   
Familie: 300,- kroner.

**Sak 8: Vedta budsjett for Hovedlaget og gruppene.**

**8.1 Hovedlaget.**

Kasserer Heidi Østerås påpeker at bygningene på Vardetun ikke er takstert ennå, noe som skulle ha vært gjort i nær fremtid. Hun informerer om fordelingen av sponsormidler fra Meråker Kjøtt AS og at med unntak fra Storlirennet som får en fast sum, så vil fordelingen til de andre avdelingene være ut fra aktuelle behov og hovedstyret vil gjøre nødvendig vedtak.

Det blir gitt forslag om å øke inntektene av utleie på Vardetun fra 60.000,- til 75.000,-

Følgende hadde ordet i saken: Anne Marken, Moten Eidem,

**Vedtak**: Hovedlaget sitt forslag til budsjett blir vedtatt med 36 stemmer for og 2 stemmer imot.

**8.2 Fotballgruppa:**

Det er utarbeidet et forslag til budsjett som blir kort informert om av Knut- Tore Aspås.

Forslag fra Øyvind Slungård om at årsmøtet vedtar at det nye styret i fotball legger frem et nytt budsjett for 2015.

Følgende hadde ordet i saken: Knut-Tore Aspås, Morten Eidem, Øyvind Slungård.

**Vedtak**: Enstemmig vedtak om at det nye fotballstyret legger frem et nytt forslag til budsjett for 2015 og får det godkjent av hovedlaget.

**8.3 Handballavdelingen**

Nina Løvli Kristensen gjennomgår i korte trekk budsjettet for 2015. Informerer om at avdelingen tenker å bruke Meråker regnskapskontor neste år og at det er et nøkternt budsjett som er lagt frem.

**Vedtak**: Budsjettet for handballavdelingen er enstemmig vedtatt.

**8.4 Skiavdelingen.**

Frode Estil informerer om skiavdelingen sitt budsjett. Det er budsjettert med en inntekt på 200.000,- for Storlirennet, lik det en har fått i overskudd tidligere år. Det blir presisert at det er viktig med tydelige statutter på hva som forventes dekt overfor nye medlemmer.

**Vedtak**: Budsjettet for skiavdelingen er enstemmig vedtatt.

**Sak 9: Valg**

**9.1 Hovedlaget**

John Helge Lillevold og Hege Lundquist har vært valgkomite. John Helge Lillevold la frem følgende kandidater som har sagt seg villige. Kjell Steinar Grytbakk informerte årsmøtet at nestleder Ken Svendsen i forkant av årsmøtet hadde trukket seg som nestleder og at valgkomiteen var varslet i forkant av møtet. Leder, nestleder, kasserer, varamedlem og valgkomite er på valg.

1. **Valgkomiteens innstilling til leder**

Øyvind Slungård

**Vedtak**:

Øyvind Slungård er enstemmig valgt som leder.

**b) Valgkomiteens innstilling på nestleder:**

Anne-Karin Langsåvold

**Vedtak**:

Anne-Karin Langsåvold er enstemmig valgt som nestleder.

1. **Valgkomiteens innstilling til kasserer**

Ingunn Tronsmo Skallan

**Vedtak**:

Ingunn Tronsmo Skallan er enstemmig valgt som kasserer

1. **Valgkomiteens innstilling til Varamedlem:**

Geir Florholmen

**Vedtak**:

Geir Florholmen er enstemmig valgt som varamedlem

1. **Valgkomiteens innstilling til ny valgkomite**

Hallgeir Martin Lundemo

Torbjørn Berg Strømstad

Morten Eidem

Siden styret i fotballgruppa valgte å trekke seg har valgkomiteen kommet med følgende innstilling til nytt styre. Alle er forespurt og sagt seg villige.

**f)Valgkomiteens innstilling til nytt fotballstyre:**

Leder: Anne Marken

Nestleder: Tom Erik Henden

Kasserer: Knut Tore Aspås

Sekretær: Guttorm Stormo

Styremedlem: Per Olav Stormo

Styremedlem: Håvard Ingstadbjørg

Styremedlem: Jørgen Alte

Styremedlem: Morten Eidem

Valgkomite: John Helge Lillevold

Jan Arve Almåsbakk

Sutko Mujic

**Vedtak**:

Innstillingen til det nye fotballstyret er enstemmig vedtatt.

1. **Godkjenning av styrene i undergruppene:**

**Handballavdelingen:**

Leder: Sissel Marie Dahlberg

Nestleder: Lone Storengen

Kasserer: Nina Løvli Kristensen

Sekretær: Ingrid Lillevold

Styremedlem: Monica Bones

Varamedlem: Jon Petter Dalåmo

**Skiavdelingen:**

Leder: Unni Hovdal Iversen

Nestleder: Hanne Haugan

Kasserer: Frode Estil

Sekretær: Kine Beate Bjørnås

Styremedlem: Thomas Werkland

Styremedlem Siv Raaen

**Vedtak**:

Styrene i undergruppene er enstemmig godkjent.

Møteleder: Kjell Steinar Grytbakk

Referent: Helene Skår

----------------------------------- ---------------------------------

Einar Ringen Ingunn Tronsmo Skallan